|  |  |
| --- | --- |
| Disse spørgsmål kan du søge svar på, når du arbejder med portrætanalyse i værker på flade | Eksempler |
| Iagttagelser i indhold: |  |
| Hvor meget af kunstneren kan man se i portrættet? | * Helfigur * Halvfigur * Hovedportræt * Profil * En face * Trekvartprofil |
| Hvordan er den portrætteredes positur (kropsholdning)? | * Er kroppen tilbagelænet, i bevægelse, sidder den pænt? Andet? * Er der nogle af kroppens dele, der er anbragt på særlige måder? Hviler armen på en hylde? Hvordan er benene anbragt? * Andet? |
| Hvad kendetegner blikket? Hvor kigger den portrætterede hen? | * Kigger den portrætterede væk i en fjern horisont? * Kigger den portrætterede beskueren i øjnene? * Andet? |
| Ansigtet: er der nogle træk i ansigtet, der giver det et særligt udtryk? | * Er næsen særligt krum? * Er munden åben / lukket / smilende / mut? * Andet? |
|  |  |
| Beklædning: hvad har den portrætterede på? | * Hvad for noget tøj har den portrætterede på? * Eller er personen helt eller delvis nøgen? * Hvilke sko (hvis man kan se dem)? * Andre beklædningsdele? |
| Rekvisitter: er den portrætterede person omgivet af ting, som fortæller noget om personen? | * alt fra møbler til pensler til planter, hunde, kaffekopper, våben, bøger, små og store dimser, spejle osv. |
| Symboler: er der genstande i billedet som har symbolsk betydning og på den måde fortæller noget om kunstnerens intention med portrættet eller kunstnerens syn på sig selv? | * Fx: hvis kunstneren har malet sig selv som en tiger, fortæller tigeren måske noget om, hvordan kunstneren opfatter sig selv. På den måde har tigeren symbolsk betydning. |
| Rummet: hvad kendetegner det rum, som omgiver den portrætterede? | * Hvad kan man se i rummet omkring den portrætterede? * Hvis ikke der er et rum, hvad er der så? Fx en abstrakt baggrund? En ensfarvet flade? Andet? |
| Iagttagelser i form |  |
| Gengivelsesstrategi: hvordan er personen gengivet | * Naturalistisk * Ekspressivt * Forenklet * Karikeret * Andet |
| Perspektiv: hvor ses den portrætterede fra | * Normalperspektiv? * Fugleperspektiv? * Frøperspektiv? * Andet? |
| Hvordan er der arbejdet med lys og skygge? | * Er der store kontraster mellem lys og mørke (clairobscur) som fremhæver særlige områder? * Er der arbejdet med realistiske skygger (slagskygger og egenskygger)? * Eller er der arbejdet mere ekspressivt med skygger, fx komplementærkontraster? |
| Farven: hvordan er der arbejdet med farven? | * Realistisk farvebrug? * Ekspressiv farvebrug? |
| Komposition: hvordan er maleriet opbygget? | * Hierarkisk komposition: noget helt bestemt får beskuerens opmærksomhed * Additiv komposition: når der fx er mange gentagelser, der gør at det ikke er en bestemt del i billedet, der får beskuerens opmærksomhed. Der er altså ikke en bestemt del af kompositionen, der får særlig opmærksomhed |